
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση της πολεοδομικής μελέτης του δήμου Σκιάθου (ν. Μαγνη¬ 
σίας) και τροποποίηση του εγκεκριμένου ρυμοτομικού σχεδίου 
του ίδιου δήμου σε συνεχόμενη περιοχή. 1 

ΑΠΟΦΑΣΕΙΣ 

Χαρακτηρισμός ως διατηρητέου του αρχιτεκτονικού συνόλου των 
κτιρίων 1) Πτολεμαίων 5, 2) Πτολεμαίων 6, 3) Σβορώνου 1 και 
Εγνατία 11 και 4) Σβορώνου 4 και Πτολεμαίων 1, στη Θεσσα¬ 
λονίκη και καθορισμός ειδικών όρων προστασία και περιορισμών 
δόμησης. 2 

Χαρακτηρισμός ως διατηρητέου του κτιρίου που βρίσκεται στην οδό 
Αργυροπούλου - γωνία Βίαντος της Άνω Πόλης της Θεσσαλονί¬ 
κης και καθορισμός ειδικών όρων προστασίας και περιορισμών 


δόμησης. 3 

Χαρακτηρισμός ως διατηρητέου του κτιρίου που βρίσκεται στην οδό 
Δηϊάνειρας 2 (Πλατεία Φαρμάκη) στη Ναύπακτο φερόμενο ως 
ιδιοκτησία της Εμπορικής Τράπεζας της Ελλάδος και καθορι¬ 
σμός ειδικών όρων και περιορισμών δόμησης. 4 


ΑΝΑΚΟΙΝΩΣΕΙΣ 

Περίληψη της 50/80 πράξεως προσκυρώσεως και αναλογισμού 
αποζημιώσεως της Υολεοδομικής Υπηρεσίας του Διαμερίσματος 
Ανατολικής Αττικής. 5 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση της πολεοδομικής μελέτης του δήμου Σκιάθου (ν. Μαγνησίας) 

και τροποποίηση του εγκεκριμένου ρυμοτομικού σχεδίου του ίδιου 

δήμου σε συνεχόμενη περιοχή. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/83 (ΦΕΚ 33/Α) όπως τροποποιήθηκε 
με το ν. 1512/85 (ΦΕΚ 4/Α) και ειδικότερα τα άρθρα 6 (παρ. 1, 4, 5 
και 6), 7 (παρ.1, 2 και 4). 

2. Τις διατάξεις του ν. δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3, 9 και 
70. 

3. Τις διατάξεις του ν. 1577/85 (ΦΕΚ 210/Α) και ειδικότερα τα 
άρθρα 6 (παρ. 1), 7,8 και 9 αυτού. 

4. Τις διατάξεις του ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

5. Την υπ’ αριθ. 78617/3324/1987 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση γενικού πολε- 


οδομικού σχεδίου (ΓΠΣ) Σκιάθου (ν. Μαγνησίας)» (ΦΕΚ 58/Δ); 

6. Την υπ’ αριθ. 28784/1407/11.5.87 απόφαση του Υπουργού 
Περιβάλλοντος, Χωροταξίας και Δημοσίων Έργων «Χαρακτηρισμός 
ως πυκνοδομημένου τμήματος της πολεοδομικής ενότητας «Σκιάθου» 
του δήμου Σκιάθου (ν. Μαγνησίας). 

7. Την υπ’ αριθ. 162/1986 γνωμοδότηση του Δημοτικού Συμβου¬ 
λίου Σκιάθου. 

8. Την υπ’ αριθ. 8/1987 γνωμοδότηση του Συμβούλιου Χωροτα¬ 
ξίας, Οικισμού και Περιβάλλοντος νομού Μαγνησίας. 

9. Την υπ’ αριθ. 264/1987 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1. 

Εγκρίνεται: 1)το πολεοδομικό σχέδιο της περιοχής Σκιάθου του δή¬ 
μου Σκιάθου (ν. Μαγνησίας) που τμήμα της έχει χαρακτηρισθεί ως πυ- 
κνοδομημένο με την υπ’ αριθ. 28784/1407/1987 απόφαση του 
Υπουργού Περιβάλλοντος, Χωροταξίας και Δημοσίων Έργων, με τον 
καθορισμό οικοδομήσιμων χώρων, οδών, πεζοδρόμων, κοινοχρήστων 
χώρων, πρασίνου, πρασίνου-παιδικών χαρών, χώρων στάθμευσης, χώ¬ 
ρου παιδικής χαράς, δημοτικού χώρου στάθμευσης, χώρου πρασίνου - 
παιδικής χαράς - αθλοπαιδιών, πρασίνου - πολιτιστικών εκδηλώσεων, 
χώρου διοικητηρίου, χώρου πρασίνου - ζώνης πρασίνου, πρασίνου - κέ¬ 
ντρου υγείας, χώρου σχολείου και 2) η τροποποίηση του εγκεκριμένου 
ρυμοτομικού σχεδίου του ίδιου δήμου σε συνεχόμενη περιοχή με τη με¬ 
τατόπιση οικοδομικών και ρυμοτομικών γραμμών, την κατάργηση 
οδών και τη μετατροπή οικοδομήσιμου χώρου σε κοινόχρηστο, όπως οι 
παραπάνω ρυθμίσεις φαίνονται στα (3) σχετικά πρωτότυπα διαγράμ¬ 
ματα σε κλίμακα 1:1000 που θεωρήθηκαν από τον προϊστάμενο της 
Διεύθυνσης πολεοδομικών Εφαρμογών με την υπ’ αριθ. 33587/1987 
πράξη του και που συνοπτικά τους αντίτυπα δημοσιεύονται με το παρόν 
διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής της οποίας το πολεοδομικό σχέδιο εγκρίνεται 
με το άρθρο 1 παρ. 1 του παρόντος. 

Άρθρο 3 

Στους οικοδομήσιμους χώρους επιτρέπεται η χρήση γενικής κατοι¬ 
κίας όπως προσδιορίζεται με το άρθρο 5 του π. δ/τος 81/80 (ΦΕΚ 
27/Α). 

Άρθρο 4. 

Στο πρόσωπο των οικοπέδων οικοδομημένων ή μη που βρίσκονται α) 
στην περιοχή της οποίας εγκρίνεται το σχέδιο επιβάλλεται προκήπιο 
πλάτους τεσσάρων (4), πέντε (5) και δεκαέξι (16) μέτρων και β) στην 
περιοχή της οποίας τροποποιείται το σχέδιο επιβάλλεται προκήπιο πλά¬ 
τους τεσσάρων (4) μέτρων. 

Άρθρο 5 

Καθορίζεται Ζώνη Κοινωνικού Συντελεστή (ΖΚΣ) όπως φαίνεται στο 
σχετικό διάγραμμα. Στη ζώνη αυτή για την εφαρμογή των κατ’ άρθρο 
6 παρ. 6 του ν. 1337/83 προγραμμάτων εφαρμόζεται δεύτερος αυξη¬ 
μένος συντελεστής δόμησης (κοινωνικός συντελεστής) ένα και είκοσι 

Άρθρο 6. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται ως εξής: 

Τομέας Γ 

1. Ελάχιστο πρόσωπο: δέκα τέσσερα (14) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα τα οικόπεδα: α) τα οποία κατά τη 
δημοσίευση του παρόντος διατάγματος έχουν: 

Ελάχιστο πρόσωπο: οκτώ (8) μέτρα. 

Ελάχιστο εμβαδόν: εκατό (100) τ.μ. 

β) προκύπτουν από την οριστική πράξη εφαρμογής της πολεοδομικής 
μελέτης ή προέρχονται από τις εισφορές σε γη σύμφωνα με το άρθρο 8 
του ν. 1337/83. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον στο οικο¬ 
δομήσιμο τμήμα αυτών εγγράφεται κάτοψη κτιρίου με ελάχιστη επιφά¬ 
νεια πενήντα (50) μέτρα και ελάχιστη διάσταση πέντε (5) μέτρα. 

4. Μέγιστο ποσοστό κάλυψης των οικοπέδων εβδομήντα τοις εκατό 
(70%) της επιφάνειας τους. 

5. Συντελεστής δόμησης: οκτώ δέκατα (0,8). 


6. Κατ’ εξαίρεση της προηγουμένης παραγράφου 5 ορίζεται συντελε¬ 
στής δόμησης 1,20 για οικόπεδα μικρότερου των 150 τ.μ. εφόσον η συ¬ 
νολική επιφάνεια ορόφων δεν υπερβαίνει τα 120 τ.μ. Η εξαίρεση αυτή 
έχει εφαρμογή μόνο σε οικόπεδα που έχουν προκύψει από κατάτμηση 
μέχρι της 10.3.82 αφού αφαιρεθεί το εμβαδόν της εισφοράς σε γη σύμ¬ 
φωνα με τον ν. 1337/83. 

7. Μέγιστο επιτρεπόμενο ύψος των κτιρίων οκτώ και μισό (8,5) μέ¬ 
τρα το οποίο προσαυξάνεται κατά 1,5 μέτρο για την κατασκευή στέγης 
που είναι υποχρεωτική. 

Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 19 Ιουνίου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΑΠΟΦΑΣΕΙΣ 

Αριθ. 3967 (2) 

Χαρακτηρισμός ως διατηρητέου του αρχιτεκτονικού συνόλου των κτι¬ 
ρίων 1) Πτολεμαίων 5, 2) Πτολεμαϊων 6, 3) Σβορώνου 1 και Εγνα- 

τία 11 και 4) Σβορώνου 4 και Πτολεμαίων 1, στη Θεσσαλονίκη και 

καθορισμός ειδικών όρων προστασία και περιορισμών δόμησης. 

Ο ΥΠΟΥΡΓΟΣ ΒΟΡΕΙΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν.1577/1985 «Γενικός Οικοδομικός Κανονι¬ 
σμός» (ΦΕΚ 210Α) και ειδικότερα των άρθρων 3 και 4 αυτού. 

2. Τις διατάξεις του Π.Δ/τος 437/1985 «Καθορισμός και ανακατα¬ 
νομή των αρμοδιοτήτων των Υπουργείων (ΦΕΚ 157/Α). 

3. Τις διατάξεις του Π.Δ/τος 353/1985 «Μεταβίβαση αρμοδιοτή¬ 
των στη Διεύθυνση Οικισμού Θεσσαλονίκης και στη Νομαρχία Θεσσα¬ 
λονίκης» (ΦΕΚ 128Α). 

4. Την 75724/1151/1983 κοινή απόφαση των Υπουργών Προε¬ 
δρίας της Κυβερνήσεως και Χωροταξίας, Οικισμού και Περιβάλλοντος 
(ΦΕΚ 767Β) όπως τροποποιήθηκε με την 28112/356/1985 όμοια 
απόφαση (ΦΕΚ 205Β). 

5. Την από 16.6.86 αιτιολογική έκθεση της Διεύθυνσης Οικισμού 
Θεσσαλονίκης σχετικά με το χαρακτηρισμό ως διατηρητέων των κτι¬ 
ρίων που αποτελούν το αρχιτεκτονικό σύνολο του θέματος, στη Θεσσα¬ 
λονίκη που κοινοποιήθηκε στους ιδιοκτήτες. 

6. Τις γνωμοδοτήσεις των 10/16.6.1986 και 10/29.4.1987 συ¬ 
νεδριάσεις της ΕΠΑΕ, της Δ/νσης Οικισμού θεσ/νίκης. 

7. Την από 3.10.86 ένσταση του Παν. Δημηρόπουλου με την από 

9.10.86 συμπληρωματική της, την από 4.10.86 ένσταση των Ευδο¬ 
ξίας Δημηροπούλου και Αθηνάς Δημηροπούλου όπως και την από 

4.10.86 ένσταση των Ευαγγ. Δημηροπούλου και Αθαν. Δημηροπού¬ 
λου, οι οποίες απορρίφθηκαν με την από 24.3.1987 εισήγηση της Δ/ 
νσης Οικ. Θεσσαλονίκης. 

8. Την από 22.1.87 αποδοχή χαρακτηρισμού του κτιρίου της οδού 
Πτολεμαίων 6 από τον Γεώργιο Καραμάνη, αποφασίζουμε: 

1. Χαρακτηρίζουμε ως διατηρητέα τα κτίρια: α) Πτολεμαίων 5, β) 
πτολεμαίων 6, γ) Σβορώνου 1 και Εγνατίας 11 και δ) Σβορώνου 4 και 
Πτολεμαίων 1, που βρίσκονται στη Θεσσαλονίκη, όπως φαίνονται ση¬ 
μειωμένα με διαγράμμιση στο σχετικό πρωτότυπο διάγραμμα σε κλί¬ 
μακα 1:2000 που θεωρήθηκε από την Προϊσταμένη της Δ.Ο.Θ. και 
που συνοπτικό του αντίτυπο δημοσιεύεται με την απόφαση αυτή επειδή 
πρόκειται για κτίρια που αποτελούν ένα αξιόλογο αρχιτεκτονικό και πο- 
λεοδομικό σύνολο, η διατήρηση του οποίου θεωρείται αναγκαία για τη 
συνέχεια της ιστορίας της πόλης. 

Στο χαρακτηρισμό αυτό δεν περιλαμβάνονται οι όροφοι των τριών 
πρώτων κτιρίων που έχουν κατασκευαστεί σε εσοχή. 


2. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση αλλοίωση ή καταστροφή τόσο των επιμέρους αρχιτεκτονικών 
ή διακοσμητικών στοιχείων τους όσο και των ίδιων αυτών κτιρίων. 

3. Επιτρέπεται η επισκευή και ο εκσυγχρονισμός των εγκαταστά¬ 
σεων, η στατική ενίσχυση, η εσωτερική διαρρύθμιση και κάθε επέμβαση 
για λόγους στατικούς ή λειτουργικούς των χαρακτηριζόμενων ως δια¬ 
τηρητέων κτιρίων εφόσον δεν αλλοιώνεται ο γενικός αρχιτεκτονικός χα¬ 
ρακτήρας και οι βασικές αρχές της σύνθεσης των κτιρίων. 

4. Οποιαδήποτε οικοδομική εργασία στο εξωτερικό ή εσωτερικό των 
διατηρητέων κτιρίων ή στον ακάλυπτο χώρο των οικοπέδων όπως και η 
τοποθέτηση επιγραφής εγκρίνεται από την Επιτροπή Πολεοδομικού και 
Αρχιτεκτονικού Ελέγχου (ΕΠΑΕ). 

5. Δεν επιτρέπεται η τοποθέτηση φφωτεινών επιγραφών ή διαφηστι- 
κών πινακίδων στην πρόσοψη, στους εξώστες ή στο δώμα των κτιρίων. 

Στην πρόσοψη των κτιρίων επιτρέπεται η τοποθέτηση επιγραφών πε¬ 
ριορισμένων διαστάσεων που πληροφορούν για τυχόν χρήση των χώρων 
των κτιρίων. 

6. Η στερέωση των επιγραφών στην πρόσοψη κάθε κτιρίου επιβάλλε¬ 
ται να γίνεται κατά τρόπο που να μην επιφέρει μόνιμη βλάβη σ’ αυτή ή 
αλλοίωση ή καταστροφή των αρχιτεκτονικών της στοιχείων. 

7. Σε περίπτωση τοποθέτησης σε κάθε κτίριο περισσότερων από μια 
επιγραφών ή προσθήκης επιγραφής, εξετάζεται η συνολική τοποθέτηση 
και σύνθεσή τους στο κτίριο. Η Ε.Π.Α.Ε. μπορεί να επιβάλει τροποποιή¬ 
σεις στις ήδη υπάρχουσες επιγραφές με σκοπό την επίτευξη του αρτιότε¬ 
ρου αισθητικού αποτελέσματος. 

8. Μέσα σε έξη (6) μήνες από τη δημοσίευση της απόφασης αυτής 
επιβάλλεται στους ιδιοκτήτες η υποβολή στην Ε.Π.Α.Ε. έγχρωμων φω¬ 
τογραφιών της πρόσοψης κάθε κτιρίου προκειμένου να ελεγχθεί η εναρ¬ 
μόνιση των επιγραφών στη μορφολογία του. 

Εάν από τον έλεγχο αυτό προκύψει η μη εναρμόνιση της επιγραφής 
με τη μορφολογία κάθε κτιρίου, οι ενδιαφερόμενοι είναι υποχρεωμένοι 
μέσα σε έξη (6) μήνες από την κοινοποίηση της σχετικής γνωμοδότησης 
της ΕΠΑΕ να την αφαιρέσουν άλλως εφαρμόζονται οι διατάξεις περί αυ¬ 
θαιρέτων. 

Σε περίπτωση μη έγκαιρης υποβολής των παραπάνω φωτογραφιών 
οι τυχόν υπάρχουσες επιγραφές θεωρούνται αυθαίρετες και υπόκεινται 
στις διατάξεις περί αυθαιρέτων. 

9. Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Θεσσαλονίκη, 9 Σεπτεμβρίου 1987 

Ο ΥΠΟΥΡΓΟΣ 

ΣΤΥΛΙΑΝΟΣ-ΑΓΓΕΛΟΣ ΠΑΠΑΘΕΜΕΛΗΣ 

ΦΕΚ 920 

Αριθ. 3551 (3) 

Χαρακτηρισμός ως διατηρητέου του κτιρίου που βρίσκεται στην οδό Αρ¬ 
γυροπούλου - γωνία Βίαντος της Άνω Πόλης της Θεσσαλονίκης και 

καθορισμός ειδικών όρων προστασίας και περιορισμών δόμησης. 

Ο ΥΠΟΥΡΓΟΣ ΒΟΡΕΙΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210Α) και ειδικότερα των άρθρων 3 και 4 αυτού. 

2. Τις διατάξεις του Π.Δ/τος 358/1986 «καθορισμός αρμοδιοτή¬ 
των Υπουργείου βόρειας Ελλάδας» (ΦΕΚ 158Α'). 

3. Τις διατάξεις του Π. Δ/τος 437/1985 «Καθορισμός και ανακα¬ 
τανομή των αρμοδιοτήτων των Υπουργείων. 

4. Τις δ/ξεις του Π. Δ/τος 353/85 «Μεταβίβαση αρμοδιοτήτων στη 
Διεύθυνση Οικισμού Θεσσαλονίκης και στη Νομαρχία Θεσσαλονίκης» 

(ΦΕΚ 128Α). 

5. Την 75724/1151/83 κοινή απόφαση των Υπουργών Προεδρίας 
της Κυβέρνησης και Χωροταξίας Οικισμού και Περιβάλλοντος (ΦΕΚ 
767Β), όπως τροποποιήθηκε με την 28112/356/85 όμοια απόφαση 
(ΦΕΚ 205 Β) όπως και την 31252/1530/1987 (ΦΕΚ 482Δ) νέα 
Υπουργική απόφαση. 

6. Την από 27.7.1987 αιτιολογημένη έκθεση της Δ/νσης Οικισμού 
Θεσσαλονίκης που κοινοποιήθηκε στον ενδιαφερόμενο. 

7. την από 1.9.87 αίτηση του Δημήτρη Ρογκότη με την οποία απο¬ 
δέχεται την πρόταση χαρακτηρισμού του κτίσματος -της οδού Αργυρο- 
πούλου - γωνία Βίαντος της Άνω Πόλης της θεσ/νίκης ως διατηρη¬ 
τέου. 

8. Τη γνωμοδότηση της 7/26.3.1987 συνεδρίασης της ΕΠΑΕ της 
Δ/νσης οικισμού Θεσσαλονίκης αποφασίζουμε: 

Άρθρο 1 

Χαρακτηρίζουμε ως διατηρητέο το διόροφο με ημιυπόγειο, κτίριο της 


οδού Αργυροπούλου - γωνία Βίαντος μαζί με την περίφραξη.που βλέπει 
στην οδό Αργυροπούλου του ρυμοτομικού σχεδίου της Άνω Πόλης της 
Θεσ/νίκης, όπως φαίνεται σημειωμένο με διαγράμμιση στο σχετικό 
πρωτότυπο διάγραμμα σε κλίμακα 1:500 που θεωρήθηκε από την 
προϊσταμένη της Δ/νσης Οικισμού Θεσσαλονίκης και που συνοπτικό του 
αντίτυπο δημοσιεύεται με την παρούσα απόφαση επειδή αποτελεί χαρα¬ 
κτηριστικό δείγμα της παραδοσιακής λαϊκής αρχιτεκτονικής της Άνω 
Πόλης της Θεσ/νίκης. 

Άρθρο 2 

1. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση αλλοίωση ή καταστροφή τόσο των επιμέρους αρχιτεκτονικών 
στοιχείων του όσο και του ίδιου του κτιρίου. 

2. Επιτρέπεται η επισκευή και ο εκσυγχρονισμός των εγκαταστά¬ 
σεων, η στατική ενίσχυση, η εσωτερική διαρρύθμιση και κάθε επέμβαση 
για λόγους στατικούς ή λειτουργικούς του χαρακτηριζόμενου ως διατη¬ 
ρητέου κτιρίου, εφόσον δεν (αλλοιώνεται ο γενικός αρχιτεκτονικός χαρα¬ 
κτήρας και οι βασικές αρχές της σύνθεσης του κτιρίου. 

3. Οποιαδήποτε οικοδομική εργασία στο εξωτερικό ή εσωτερικό του 
διατηρητέου κτιρίου ή στον περιβάλλοντα χώρο κατ’ επέκταση του κτί¬ 
σματος όπως και η τοποθέτηση επιγραφής εγκρίνεται από την Επι¬ 
τροπή Πολεοδομικού και Αρχιτεκτονικού Ελέγχου (ΕΠΑΕ) της Δ/νσης 
Οικισμού Θεσσαλονίκης. 

Άρθρο 3 

Για τη χρήση του κτίσματος, τοποθέτηση επιγραφών κ.λ.π. έχει 
εφαρμογή το Π. Δ/γμα 17/31.5.79 (ΦΕΚ 313Δ'). 

Η απόφαση αυτή να δημοσιευθεί στην Εφημερίδα της κυβερνή- 
σεως. 

Θεσσαλονίκη, 9 Σεπτεμβρίου 1987 

Ο ΥΠΟΥΡΓΟΣ 

ΣΤΎΛΙΑΝΟΣ-ΑΓΓΕΛΟΣ ΠΑΠΑΘΕΜΕΛΗΣ 

Αριθ. 50670/3730 (4) 

Χαρακτηρισμός ως διατηρητέου του κτιρίου που βρίσκεται στην οδό Δη- 

ϊάνειρας 2 (Πλατεία Φαρμάκη) στη Ναύπακτο φερόμενο ως ιδιοκτη¬ 
σία της Εμπορικής Τράπεζας της Ελλάδος και καθορισμός ειδικών 

όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1577/1985 (ΦΕΚ 210/Α/85) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. ΟΙΚ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας, Οικισμού και 
Περιβάλλοντος (ΦΕΚ 767/Β/83) και ειδικότερα το άρθρα 5, όπως 
τροποποιήθηκε με την υπ’ αριθ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την υπ’ αριθ. 31252/1530/20.5.87 κοινή απόφαση των 
Υπουργών Προεδρίας της Κυβερνήσεως, Εσωτερικών και Περιβάλλο¬ 
ντος, Χωροταξίας και Δημοσίων Έργων (ΦΕΚ 482/Δ/87). 

4. Την από 28.5.1987 αιτιολογική έκθεση της Διεύθυνσης Παραδο¬ 
σιακών Οικισμών και Περιβάλλοντος (Γ7). 

5. Την παρέλευση της προθεσμίας που ορίζεται από τις διατάξεις του 
άρθρου 4 παρ. 2 του Ν. 1577/85 (ΦΕΚ 210Α) χωρίς να περιέλθουν 
ιτην Δ/νση Παραδοσιακών οικισμών και Περιβάλλοντος (Γ7) τυχόν 
ιντιρρήσεις Εμπορικής Τράπεζας της Ελλάδος, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται επί της 
)δού Δηϊάνειρας 2 (πλ. Φαρμάκη) στη Ναύπακκτο φερόμενο ως ιδιο- 
:τησία της Εμπορικής Τράπεζας της Ελλάδος, όπως φαίνεται σημειω¬ 


μένο στο σχετικό πρωτότυπο τοπογραφικό διάγραμμα σε κλίμακα 1: 
2.000 που θεωρήθηκε από τον Προϊστάμενο της Δ/νσης Πολεοδομι- 
κών Εφαρμογών με την υπ’ αρ. 50670/1987 πράξη του και που συνο¬ 
πτικό του αντίτυπο δημοσιεύεται με την παρούσα απόφαση γιατί αποτε¬ 
λεί αξιόλογο νεοκλασσικό κτίριο. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του διατηρητέου κτιρίου εφόσον 
δεν αλλοιώνεται ο αρχιτεκτονικός χαρακτήρας του. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων σε οποιαδήποτε θέση του κτιρίου. Επιτρέπεται μόνο η τοποθέ¬ 
τηση επιγραφών περιορισμένων διαστάσεων που πληροφορούν για την 
χρήση του κτιρίου. 

5. Για οποιαδήποτε επέμβαση στο εξωτερικό ή εσωτερικό του διατη¬ 
ρητέου κτιρίου και στον περιβάλλοντα χώρο του, καθώς και για την το¬ 
ποθέτηση επιγραφών απαιτείται η έγκριση της Επιτροπής Πολεοδομι- 
κού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 13 Αυγούστου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 



ΚΛ. 1:2000 

ΑΝΑΚΟΙΝΩΣΕΙΣ 

(5) 

Περίληψη της 50/80 πράξεως προσκυρώαεως και αναλογισμού απο- 

ζημιώσεως της Πολεοδομικής Υπηρεσίας του Διαμερίσματος Ανα¬ 
τολικής Αττικής. 

Υπέρ ου η προσκύρωαις: 

Στειακάκης Μαρίνος του Ιωάννου και της Αικατερίνης το γένος Κου- 
τάντου κατοίκου Βριλλησίων οδός Αχιλλέως 14. 

Καθ’ ων η προσκύρωσις: 

Περικλής Σακκόπουλος του Αργυρίου και Χρήστος Σακόπουλος του 
Αργυρίου κατοίκων Βριλησσίων οδός Αχιλλέως 12. 

Αντικείμενο Πράξεως: 

Μεταβίβασις και κτήαις κυριότητος δια πράξεως προακυρώσεως, 
λόγω ρυμοτομίας εις εφαρμογήν ρυμοτομικού σχεδίου της Κοινότητος 
Βριλησσίων Αττικής εγκριθέν με το από 4.12.76 Π. Δ/γμα, εκδοθείσης 
δε και της υπ’ αριθ. 50/1980 πράξεως προσκυρώαεως και αναλογι¬ 
σμού αποζημιώσεως της Πολεοδομικής Υπηρεσίας του Δ/τος Ανατολι¬ 
κής Αττικής, η οποία εκυρώθη με την υπ’ αριθ. 47.446/2330/80/ 
28.4.83 απόφασιν του Νομάρχου. Εις την ως άνω πράξιν αναφέρεται 


υπό στοιχείον 6 (σελ. 4) ότι «ο Μαρίνος Στειακάκης αποζημιώνει λόγω 
προσκυρώσεως τους Α/φούς Σακκοπούλου δια την υπό στοιχεία 57, 
62, 63, 58, 57 έκτααιν δηλ. δια τ.μ. δώδεκα και 80% (12,80)» κείμε¬ 
νον επί της οδού Αχιλλέως 14 και Τροίας, περιοχής Κοινότητος Βρι- 
λησσίων. 

Καθορίζει οριστική τιμή μονάδος αποζημιώσεως των ακινήτων και 
των επικειμένων αυτών ως εξής: Α' των εδαφικών εκτάσεων εις το πο- 
αόν των δέκα χιλιάδων (10.000) δραχμών ανά τ.μ. συμφώνως τη υπ’ 
αριθ. 6754/1987 αποφάσει του Εφετείου Αθηνών. 

Εκρίθη, απεφασίσθη και εδημοσιεύθη εις έκτακτον δημοσίαν συνε¬ 
δρίαν εν Αθήναις τη 5 Μαΐου 1987. Κατετέθη στο Ταμ. Παρακαταθη¬ 
κών και Δανείων το ποσό των 128.000 δρχ. με τα υπ’ αριθ. 
801090/86 και 874580/87 Γραμμάτια βάσει της προσωρινής και 
οριστικής τιμής αποζημιώσεως υπέρ των Περικλή και Χρήστου Σακκο¬ 
πούλου. 

Εν Αθήναις τη 14 Σεπτεμβρίου 1987 
Ο Συντάξας Δικηγόρος 
ΓΕΩΡΓ. ΓΡΗΓ. ΡΩΜΑΣ 

( Αριθ. Διπλ. Δημ. Ταμ. Δικ. Εισφ. Αθηνών 9898944/87) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




